### Resumé

I februar 2025 udskriver Vejle Kommune en åben konkurrence om fremtidens landskabs- og aktivitetspark i bydelen Ny Karoline Kristiansen. Konkurrencen foregår i to etaper. Målet er at kunne præsentere et vinderforslag sommeren 2025 og herefter påbegynde en realisering af projektet. Forvaltningen indstiller, at programmet for konkurrence godkendes.

### Sagsfremstilling

Ny Rosborg er [adresse] nye grønne og resiliente bydel, som udvikles på holme i et rekreativt landskab. I udviklingsplanen for Ny Karoline Kristiansen er der beskrevet muligheden for at skabe en særlig attraktion i den nye bydels store landskab.

På [adresse] i juni 2023 blev første skridt til parken taget, da alle interesserede blev inviteret til at slippe fantasien løs og komme med idéer til [adresse] nye grønne legelandskab. Det gav en masse gode idéer fra både børn, unge og ældre.

Byrådet godkendte efterfølgende, den 17. januar 2024 i anlægssag om Ny Karoline Kristiansen, at afsætte 2,0 mio. kr. til udvikling af et projekt om en attraktion i Ny Karoline Kristiansen, hvor Byrådet er med til at sætte rammerne for attraktionen, hvor der indbydes forskellige teams i en projektkonkurrence og hvor områdets borgere, foreninger og brugere involveres undervejs.

Som opstart på processen var Byrådet 15. maj 2024 inviteret med på en bustur for at få inspiration fra andre danske lege-, natur- og kunstattraktioner. Studieturen indeholdt også en rullende workshop, hvor retningen for en attraktion i Ny Karoline Kristiansen blev drøftet. Opsamling fra turen blev efterfølgende sendt til alle i Byrådet med mulighed for at supplere.

Forvaltningen har på baggrund af ovenstående nu udarbejdet en invitation og et program for konkurrencen om fremtidens landskabs- og aktivitetspark i Ny Karoline Kristiansen.

Konkurrencen foregår i to etaper henover foråret 2025. Første etape bliver en åben konkurrence, hvor alle arkitekter, kunstnere og landskabsarkitekter inviteres til at komme med deres forslag til fremtidens landskabs- og aktivitetspark i Ny Karoline Kristiansen.

Til anden etape udvælges 2-4 af de deltagende teams til at konkurrere om opgaven. De udvalgte teams skal, efter dialog med interessenter i området, hver komme med visionære skitser af landskabs- og aktivitetsparken. Forslagene præsenteres dernæst for Byrådet, som får mulighed for spørge ind til forslagene. Efterfølgende udpeges et vinderprojekt af en dommerkomite bestående af bl.a. Økonomiudvalgets formandskab og Teknisk Udvalgs formandskab.

Målet er at have et vinderprojekt, der kan præsenteres i forbindelse med DGI Landsstævnet i sommeren 2025, samt at starte realiseringen af parken frem mod 700 års jubilæet for Vejle som [adresse].

På mødet orienteres nærmere om konkurrence og program.

### Klima og resiliensvurdering

Landskabs- og aktivitetsparken i Ny Rosborg udformes som et blå-grønt landskab mellem seks holme. Landskabet vil både indeholde vådområder med plads til regnvand samt græs- og skovarealer med mere vild natur. Oplevelser, leg, kunst, madpakkesteder, stier mm. udvikles med krav til bæredygtighed. Landskabsparken vil kunne rumme både aktiviteter og motion, pauser og ro, fællesskab og leg.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 14. januar 2025, punkt 9:

**at** konkurrenceprogram for fremtidens landskabs- og aktivitetspark i Ny Rosborg godkendes.

#### Beslutning fra Teknisk Udvalg, den 14. januar 2025, punkt 9:

Anbefalet.

James Andersen var fraværende.

#### Beslutning fra Økonomiudvalget, den 20. januar 2025, punkt 11:

Anbefales.

### Beslutning

Godkendt.

Fraværende:

Johan Pedersen.

Grete Jessen. I stedet mødte Tonny Jepsen.

James Andersen. I stedet mødte Benny Lind.